/* COM/2011/0115 galīgā redakcija */ Ieteikums PADOMES LĒMUMS, ar ko izraugās Eiropas Kultūras galvaspilsētu 2015. gadam Čehijas Republikā





[pic] | EIROPAS KOMISIJA | Briselē, 14.3.2011 COM(2011) 115 galīgā redakcija Ieteikums PADOMES LĒMUMS, ar ko izraugās Eiropas Kultūras galvaspilsētu 2015. gadam Čehijas Republikā EN PASKAIDROJUMA RAKSTS Eiropas Parlamenta un Padomes 2006. gada 24. oktobra Lēmumā 1622/2006/EK, ar ko nosaka Kopienas rīcību pasākumam “Eiropas Kultūras galvaspilsēta” no 2007. līdz 2019. gadam[1], ir paredzēta kārtība, kādā izrauga Eiropas Kultūras galvaspilsētas. Saskaņā ar šā lēmuma 2. pantu, sākot no 2009. gada, divu dalībvalstu divas pilsētas izraudzīs par Eiropas Kultūras galvaspilsētām, ievērojot hronoloģisko secību, kas paredzēta minētā lēmuma pielikumā. Beļģija un Čehijas Republika ir pilnvarotas vadīt šo pasākumu 2015. gadā. Ar 2015. gadu Eiropas Kultūras galvaspilsētu izvirza, ievērojot šādu kārtību. Katra attiecīgā dalībvalsts publicē uzaicinājumu iesniegt pieteikumus ne vēlāk kā sešus gadus pirms minētā pasākuma. Atlases žūrijā ir 13 neatkarīgi speciālisti kultūras jomā, un tā pulcējas uz priekšatlases sanāksmi ne vēlāk kā piecus gadus pirms pasākuma. Tā izvērtē saņemtos pieteikumus, izmantojot Lēmuma 1622/2006/EK 4. pantā noteiktos kritērijus, un vienojas par to kandidātpilsētu sarakstu, kuru kandidatūras jāizskata sīkāk pēc pieteikuma papildināšanas. Deviņus mēnešu pēc priekšatlases sanāksmes katra attiecīgā dalībvalsts sasauc atlases žūrijas sanāksmi, lai izraudzītos finālistus. Pēc priekšatlasi izturējušo pilsētu padziļinātas izvērtēšanas, saskaņā ar pasākumam noteiktajiem kritērijiem, žūrija sniedz ieteikumu par vienu pilsētu no katras iesaistītās dalībvalsts. Pamatojoties uz minētajiem ieteikumiem, abas dalībvalstis katra izvirza vienu pilsētu par Eiropas Kultūras galvaspilsētu un dara to zināmu Eiropas Parlamentam, Padomei, Komisijai un Reģionu komitejai ne vēlāk kā četrus gadus pirms plānotā notikuma sākuma. Eiropas Parlaments var sniegt Komisijai atzinumu par kandidātpilsētām ne vēlāk kā trīs mēnešus pēc informācijas saņemšanas. Padome, rīkojoties saskaņā ar Komisijas ieteikumu, oficiāli izrauga attiecīgās pilsētas par tā gada Kultūras galvaspilsētām, kuram tās izvirzītas. Čehijas Republikā tika saņemti trīs pieteikumi Eiropas Kultūras galvaspilsētai: Hradeckrālove, Ostrava un Plzeņa. Pēc divposmu atlases procedūras tika nolemts, ka Plzeņas pilsētas pieteikums vislabāk atbilst Lēmuma 1622/2006/EK 4. pantā noteiktajiem pasākuma mērķiem un kritērijiem. Tādēļ žūrija 2010. gada septembra ziņojumā ieteica Plzeņu par pilsētu, kura uzņems šo pasākumu 2015. gadā Čehijas Republikā. Čehijas Republika 2010. gada beigās informēja Eiropas Parlamentu, Padomi, Komisiju un Reģionu komiteju par šo ieteikumu. Eiropas Parlaments nosūtīja savu labvēlīgo atzinumu Komisijai 2011. gada janvāra sākumā. Atlase Beļģijā tika pabeigta 2010. gada pavasarī, un 2010. gada novembrī par Eiropas Kultūras galvaspilsētu izraudzīja Monsu. Tādēļ Komisija saskaņā ar Lēmuma Nr. 1622/2006/EK 9. panta 3. punktu iesniedz Padomei pievienoto ieteikumu oficiāli izraudzīties Plzeņu par Eiropas Kultūras galvaspilsētu 2015. gadam Čehijas Republikā. Ieteikums PADOMES LĒMUMS, ar ko izraugās Eiropas Kultūras galvaspilsētu 2015. gadam Čehijas Republikā EIROPAS SAVIENĪBAS PADOME, ņemot vērā Līgumu par Eiropas Savienības darbību, ņemot vērā Eiropas Parlamenta un Padomes 2006. gada 24. oktobra Lēmumu Nr. 1622/2006/EK, ar ko nosaka Kopienas rīcību pasākumam "Eiropas Kultūras galvaspilsēta" no 2007. līdz 2019. gadam[2], un jo īpaši tā 9. panta 3. punktu, ņemot vērā Eiropas Komisijas ieteikumu, ņemot vērā atlases žūrijas 2010. gada septembra ziņojumus par Eiropas Kultūras galvaspilsētas atlasi Čehijas Republikā, tā kā: Ņemot vērā, ka Lēmuma Nr. 1622/2006/EK 4. pantā minētie kritēriji ir pilnībā izpildīti, IR PIEŅĒMUSI ŠO LĒMUMU. 1. pants Plzeņa ir izraudzīta par “Eiropas Kultūras galvaspilsētu 2015. gadam” Čehijas Republikā. 2. pants Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī . [Vietas nosaukums], Padomes vārdā ― priekšsēdētājs [1] OV L 304, 3.11.2006., 1. lpp. [2] OV L 304, 3.11.2006., 1. lpp.